Магіла Яна і Цыцыліі ў творы Ажэшкі займае адно з ключавых месцаў. Мараль раману круціцца вакол ідэі саюзу шляхты і сялян для дабра Айчыны, сімвалам чаго і стае пахаванне, вядомае з часоў ВКЛ. Тады, паводле легенды, кароль Жыгімонт падчас палявання натрапіў на засценак, у якім жылі селянін Ясь ды шляхцянка Цыцылія, разам працуючы і адваёўваючы ў пушчы кожную дзялянку зямлі. Расчулены кароль даў гаспадарам зямлі ды ператварыў гісторыю ў легенду.